22.6.2010 Jurnalul Oficial al Uniunii Europene L 155/33 DECIZII DECIZIA BiH/l6/2010 A COMITETULUI POLITIC ȘI DE SECURITATE din 15 iunie 2010 privind numirea Șefului Elementului UE al Structurii de Comandă de la Napoli pentru operația militară a Uniunii Europene în Bosnia și Herţegovina (2010/344/PESC) COMITETUL POLITIC ȘI DE SECURITATE, având în vedere Tratatul privind Uniunea Europeană, în special articolul 38 al treilea paragraf, având în vedere Acţiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia şi Herţegovina (!), în special articolul 6, întrucât: (1) Pe calea unui schimb de scrisori între Secretarul General/ Înaltul Reprezentant și Secretarul General al NATO din 28 septembrie 2004 și, respectiv, din 8 octombrie 2004, Consiliul Atlanticului de Nord şi-a exprimat acordul de a- l pune la dispoziție pe Șeful Statului Major al Cartierului General al Comandamentului Forţei Întrunite de la Napoli pentru funcția de Șef al Elementului UE al Structurii de Comandă de la Napoli. (22  Comandantul operației UE a recomandat numirea general-locotenentului Leandro DE VICENTI, Șeful de Stat Major al Cartierului General al Comandamentului Forței Întrunite de la Napoli, în funcția de Șef al Elementului UE al Structurii de Comandă de la Napoli pentru operația militară a Uniunii Europene în Bosnia şi Herţegovina. (3) Comitetul militar al UE a sprijinit această recomandare. (4) În temeiul articolului 6 din Acţiunea comună 2004/570JPESC, Consiliul a autorizat Comitetul politic şi de securitate să exercite conducerea politică și stra- tegică a operației militare UE. () JO L 252, 28.7.2004, p. 10. (5) În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană şi la Tratatul privind funcţionarea Uniunii Europene, Danemarca nu participă la elaborarea şi la punerea în aplicare a deciziilor și a acțiunilor Uniunii Europene care au implicații în materie de apărare. (6)  La 12 și 13 decembrie 2002, Consiliul European de la Copenhaga a adoptat o declarație prin care se afirmă că acordurile „Berlin plus” și punerea lor în aplicare se aplică numai acelor state membre ale UE care sunt fie membre NATO, fie părți la „Parteneriatul pentru Pace” și care au încheiat, în consecință, acorduri de securitate bilaterale cu NATO, ADOPTĂ PREZENTA DECIZIE: Articolul 1 Generalul-locotenent Leandro DE VICENTI este numit în funcția de Șef al Elementului UE al Structurii de Comandă de la Napoli pentru operația militară a Uniunii Europene în Bosnia şi Herţe- govina. Articolul 2 Prezenta decizie intră în vigoare la 15 iunie 2010. Adoptată la Bruxelles, 15 iunie 2010. Pentru Comitetul politic și de securitate Președintele C. FERNÂNDEZ-ARIAS